Είναι καλό να γνωρίζετε τον τύπο της επιδερμίδας σας, πριν αγοράσετε οποιοδήποτε προϊόν περιποίησης σώματος.
Ανάλογα με την υγρασία και την ποσότητα σμήγματος, που παράγει η επιδερμίδα διακρίνεται σε λιπαρή, ξηρή, μικτή, κανονική και ευαίσθητη. Κάθε τύπος επιδερμίδας έχει ανάγκη διαφορετικά προϊόντα και υφές που θα αντιμετωπίζουν αποτελεσματικά το πρόβλημα του.
Η ξηρή επιδερμίδα, που λόγω έλλειψης υγρασίας και λιπαρών, δείχνει τραχιά και αφυδατωμένη, έχει ανάγκη από κρέμες και γαλακτώματα με πλούσια σύνθεση, με έντονα ενυδατική σύνθεση.
Η λιπαρή επιδερμίδα τείνει να παράγει περισσότερο σμήγμα από ό,τι χρειάζεται και για αυτό έχει γυαλιστερή και υγρή υφή. Σε αυτήν την περίπτωση, προτιμήστε προϊόντα ελαφριά και ξηρά, όπως body mist και λεπτόρρευστες κρέμες με ματ αποτέλεσμα.
Η λιπαρότητα προκαλεί ειδικά σε νεαρά άτομα, την εμφάνιση ακμής. Υπάρχουν προϊόντα περιποίησης για ακνεϊκά δέρματα, που μειώνουν τη λιπαρότητα και ρυθμίζουν την έκκριση σμήγματος.
Μικτή είναι η επιδερμίδα που σε κάποια σημεία είναι ξηρή και σε άλλα λιπαρή. Αυτό συμβαίνει επειδή η κατανομή των σμηγματογόνων και ιδρωτοποιών αδένων δεν είναι ομοιογενής. Σε αυτήν την περίπτωση είναι καλύτερη η χρήση ορών ή lotion για μικτές επιδερμίδες.
Η κανονική, είναι απαλή και μαλακή, καθώς διαθέτει την απαραίτητη υγρασία και την ελαστικότητα. Κρέμες και gel με ενυδατική και αναζωογονητική δράση, είναι αρκετά για να φροντίσουν σε βάθος αυτόν τον τύπο δέρματος.
Η ευαίσθητη επιδερμίδα χρειάζεται ιδιαίτερη φροντίδα γιατί είναι πιο λεπτή και εύθραυστη και συχνά εμφανίζει ερυθρότητα ή κνησμό. Σε αυτήν την περίπτωση, επιλέξτε προϊόντα όπως αλοιφές, mousse και body butters που δεν προκαλούν ερεθισμούς και ρυθμίζουν σωστά τους μηχανισμούς άμυνας του δέρματος.
Στο Pharmacy Discount θα βρείτε μια τεράστια ποικιλία από προϊόντα ενυδάτωσης σώματος σε μορφή lotion, γαλακτώματος, κρέμας, ξηρού λαδιού, serum, body butter και mist σώματος, ώστε να επιλέξετε αυτό που σας ταιριάζει και απορροφά καλύτερα η επιδερμίδα σας. Συμπληρώστε το νεσεσέρ σας με προϊόντα που καλύπτουν όλες τις ανάγκες σας.